গরমকালে পুলিশ কনস্টেবলদের ডিউটি আওয়ার বেঁধে দিলেন নগরপাল

কলকাতা: চৈত্র মাস চলছে। কিন্তু জ্যৈষ্ঠ মাসের মত গরম। ইতিমধ্যেই কলকাতা সহ রাজ্যের বিভিন্ন প্রান্তে তাপমাত্রা প্রায় ৪০ ডিগ্রি সেলসিয়াস। আর এই তীব্র তাপপ্রবাহের আবহ থেকে বাঁচতে এবার কলকাতার নগরপাল মনোজ ভার্মা নিলেন এক যুগান্তকারী পদক্ষেপ।

তিনি জানান, গরমকালে ৬ ঘন্টার বেশি ডিউটি করবেন না কর্তব্যরত পুলিশ কনস্টেবল এবং ট্রাফিক কর্মীরা। কারণ হাঁসফাঁস গরমে সকলেরই প্রাণ ওষ্ঠাগত হয়ে ওঠে। আর সেই বিষয়কেই মাথায় রেখে এমন পদক্ষেপ গ্রহণ করা হচ্ছে বলে জানান নগরপাল। যদিও এই ডিউটি আওয়ার শুধুমাত্র গরমকালের জন্যই প্রযোজ্য। গরমে যাতে কারুরই শরীর খারাপ না করে যায় এই কথাকেই মাথায় রেখে এই পদক্ষেপ গ্রহণ করা হতে চলেছে।

আরও পড়ুন: রাজ্য সরকারি কর্মীদের জন্য ‘অ্যাড হক’ বোনাসের ঘোষণা

উল্লেখ্য, বুধবার সকালে শহরের নগরপাল মনোজ ভার্মা পার্ক সার্কাস সেভেন পয়েন্টে গরম প্রতিরোধের সামগ্রী প্রদান অনুষ্ঠানে যোগদান করেছিলেন। আর সেখান থেকেই এই ঘোষণা করেন তিনি।

দেখুন অন্য খবর